
	1.
	Informatīvais ziņojums
Informatīvais ziņojums "Par nepieciešamo papildu finansējumu sabiedriskā transporta pakalpojumu sniegšanai 2026. gadā"
	Iebildums (FM - 09.09.2026.)
Attiecībā uz ziņojuma VI sadaļas 6.3. punktā (21.lpp.) norādīto, ka, lai nodrošinātu sabiedriskā transporta sistēmas stabilu darbību un attīstību nepieciešams papildu finansējums 15 milj. euro gadā un attiecībā uz Sabiedriskā transporta padomes (STP) lūgumu Satiksmes ministrijai veikt nepieciešamos pasākumus valsts budžeta bāzes izdevumu palielināšanai, vēršam uzmanību, ka aktuālā situācija un fiskālās disciplīnas nosacījumi liecina, ka valsts budžeta finansiālās iespējas šogad un turpmākajos gados ir un būs ierobežotas, proti, atbilstoši š.g. jūnijā aktualizētai informācijai par makroekonomisko un fiskālo rādītāju prognozēm indikatīvā fiskālā telpa vidējā termiņā, t.i., 2027. – 2030. gadā, ir negatīva. Lai gan minētās prognozes tiks aktualizētas š. g. novembrī, nav pamata sagaidīt, ka fiskālās telpas apmērs tuvāko valsts budžeta likumprojektu sagatavošanai ievērojami uzlabosies, attiecīgi primāri visām ministrijām ir jārisina jautājums par kompensējošiem pasākumiem (izdevumu samazinošiem vai ieņēmumu palielinošiem), lai mazinātu negatīvo fiskālo telpu, kā arī piedāvātu risinājumu jau uz šo brīdi Ministru kabinetā un Saeimā jau pieņemtiem lēmumiem, kuru īstenošanai nepieciešams papildu valsts budžeta finansējums turpmākajos gados. Attiecīgi sagaidāms, ka papildu finansējums jaunu pasākumu īstenošanai nebūs pieejams. Papildus jāņem vērā, ka Likumā par budžetu un finanšu vadību no 2026. gada ir spēkā norma, kas paredz uzdevumu veikt izdevumu samazinājumu, kas nozīmē, ka turpmāko valsts budžeta likumprojektu sagatavošanā kā viena no prioritātēm ministrijām saglabājas nepieciešamība piedāvāt risinājumus izdevumu samazināšanai, bet izdevumu pārskatīšanas procesa ietvaros šādi priekšlikumi no ministrijām praktiski nav saņemti.
Vienlaikus attiecībā uz STP lūgumu šādu finansējumu paredzēt kā bāzes izdevumu palielināšanu, norādām, ka bāzes izdevumu sagatavošana tiek veikta saskaņā ar Ministru kabineta 17.01.2023. noteikumiem Nr. 15 “Maksimāli pieļaujamā valsts budžeta izdevumu kopapjoma un  katrai ministrijai un citai centrālajai valsts iestādei paredzētā izdevumu kopējā apjoma noteikšanas kārtība vidējam termiņam”, kuros nav tādu nosacījumu, kas paredzētu tiesības šim mērķim palielināt Satiksmes ministrijas bāzes izdevumus.
Finanšu ministrija ir arī iepazinusies ar Satiksmes ministrijas ziņojumā norādītajiem mobilitātes un sociālajiem apsvērumiem, kāpēc sabiedriskā transporta pakalpojuma nodrošināšanai šobrīd netiek piedāvātas izmaiņas, lai iekļautos pieejamā valsts budžeta finansējuma ietvaros, bet uzskatām, ka pie esošās budžeta situācijas nav samērīgi šobrīd nepiedāvāt lēmumus par būtiskām reformām attiecībā uz sabiedriskā transporta maršruta tīklu, braukšanas maksas noteikšanas principiem un braukšanas maksas atvieglojumiem, jo bez šādu pasākumu īstenošanas un pie pieaugošām izmaksām sagaidāms, ka ikgadējā situācija ar nepietiekamu finansējumu turpināsies.  
Atgādinām, ka arī Valsts kontrole 2024.gadā pabeigtās revīzijas “Sabiedriskā transporta pakalpojumu pieejamība dotētajos maršrutos” (Nr. 2.4.1-23/2023)  izteiktajos ieteikumos paredzēja uzdevumu Satiksmes ministrijai sadarbībā ar VSIA “Autotransporta direkcija” izstrādāt rīcības plānu, lai sabiedriskā transporta pakalpojumu nodrošināšana atbilstu kārtējam gadam piešķirtā budžeta programmas finanšu iespējām.
Ņemot vērā minēto, Finanšu ministrija uzskata, ka Satiksmes ministrijai ziņojumā ir jāpiedāvā alternatīvi risinājumi, kas neparedz papildu finansējuma piešķiršanu turpmākajos gados, lai nodrošinātu atbilstošu diskusiju valdībā.
Piedāvātā redakcija
-
	Ņemts vērā
Precizēts informatīvā ziņojuma teksts, sk. 15.lpp.
	Informatīvais ziņojums
-

	2.
	Informatīvais ziņojums
Informatīvais ziņojums "Par nepieciešamo papildu finansējumu sabiedriskā transporta pakalpojumu sniegšanai 2026. gadā"
	Iebildums (FM - 09.09.2026.)
Ziņojuma II sadaļas 2.4. apakšpunktā (9.lpp.) norādīts, ka līgumos paredzēta pakalpojuma cenas pārskatīšana jeb indeksēšana, kas, pieaugot izmaksu indeksiem, palielina kopējās pakalpojumu nodrošināšanas izmaksas. Lūdzam papildināt ziņojumu ar informāciju par to, cik lielu daļu no kopējiem 2026. gadam prognozētajiem izdevumiem un papildu finansējuma nepieciešamības veido sabiedriskā transporta pakalpojumu līgumos paredzētās pakalpojuma cenas indeksācijas piemērošana. Norādām, ka ir būtiski nodalīt, cik liela daļa no papildu nepieciešamā finansējuma veido situācija saistībā ar to, ka 2026. gadā tika saglabāts reģionālās nozīmes sabiedriskā transporta maršrutu tīkls 2025. gada apjomā, kas būtu saistīts ar Ministru kabineta 10.02.2026. sēdes prot. Nr. 6 29.§ lēmumu, un cik liela daļa finansējuma ir saistīta ar līgumos noteiktās pakalpojumu cenas indeksāciju, par kuru līdzšinēji Ministru kabinets nav lēmis.
Piedāvātā redakcija
-
	Ņemts vērā
Precizēts informatīvā ziņojuma teksts, sk. 9. lpp.
	Informatīvais ziņojums
-

	3.
	Informatīvais ziņojums
Informatīvais ziņojums "Par nepieciešamo papildu finansējumu sabiedriskā transporta pakalpojumu sniegšanai 2026. gadā"
	Iebildums (FM - 09.09.2026.)
Ziņojuma II sadaļas 2.4. apakšpunktā (12.lpp.) norādīts, ka uz 31.12.2025. izveidojusies dotācijas pārmaksa 2 456 032 euro apmērā netiek ņemta vērā 2026. gada nepieciešamā papildu finansējuma aprēķinā, jo to paredzēts izmantot iespējamās indeksācijas biežuma maiņas radīto izdevumu segšanai. Vienlaikus no ziņojumā sniegtās informācijas arī saprotams, ka 2026. gada papildu nepieciešamā finansējuma aprēķinā ir iekļautas arī izmaksas saistībā ar indeksāciju, attiecīgi nav skaidrs, kam minētais finansējums tiek rezervēts un kāpēc tas netiek izmantots kā resurss kopējā aprēķinā par nepieciešamo finansējumu. Attiecīgi lūdzam pārskatīt un precizēt sniegto informāciju, tai skaitā kontekstā ar iepriekš sniegto iebildumu, ka ziņojumā ir nepieciešams atsevišķi nodalīt informāciju par apmēru, kas veidojas saistībā ar līgumos noteiktās pakalpojumu cenas indeksāciju.
Piedāvātā redakcija
-
	Ņemts vērā
Precizēts informatīvā ziņojuma teksts, sk. 12. lpp.
	Informatīvais ziņojums
-

	4.
	Informatīvais ziņojums
Informatīvais ziņojums "Par nepieciešamo papildu finansējumu sabiedriskā transporta pakalpojumu sniegšanai 2026. gadā"
	Iebildums (FM - 09.09.2026.)
Ziņojuma I sadaļā (3.lpp.) ir norādīts, ka braukšanas maksas atvieglojumu kompensēšanai komercpārvadājumos 2026. gadā papildus sākotnēji paredzētajiem 850 000 euro ir novirzīts finansējums 587 970 euro apmērā no reģionālajiem dzelzceļa pārvadājumiem, tādējādi kopējam pieejamajam finansējumam 2026. gadā veidojot 1 437 970 euro. Tomēr turpmākajos aprēķinos finansējuma iztrūkums tiek noteikts, ņemot vērā tikai 850 000 euro, un nav skaidrots, kā aprēķinā ņemts vērā papildus pārdalītais finansējums 587 970 euro apmērā. Arī ziņojuma 5. tabulā precizētā informācija nesniedz skaidrojumu par minēto situāciju, jo arī tajā 2026. gadam pieejamais finansējums tiek norādīts 850 000 euro apmērā, neņemot vērā ziņojuma I sadaļā sniegto informāciju un ziņojuma 1. tabulā sniegto informāciju par 2026.gadam pieejamo finansējumu braukšanas maksas atvieglojumu kompensēšanai komercpārvadājumos. Lūdzam salāgot ziņojumā un tabulās norādīto informāciju, precizēt komercpārvadājumiem faktiski pieejamo finansējumu un attiecīgi pārskatīt aprēķināto finansējuma iztrūkumu un kopējo nepieciešamā papildu finansējuma apmēru.
Piedāvātā redakcija
-
	Ņemts vērā
Precizēts informatīvā ziņojuma teksts, sk. 5. tabulu
	Informatīvais ziņojums
-

	5.
	Informatīvais ziņojums
Informatīvais ziņojums "Par nepieciešamo papildu finansējumu sabiedriskā transporta pakalpojumu sniegšanai 2026. gadā"
	Priekšlikums (LLPA - 09.09.2026.)
Latvijas Lielo pilsētu asociācija abalsta nepieciešamību nodrošināt pietiekamu valsts finansējumu sabiedriskā transporta pakalpojumu nepārtrauktai nodrošināšanai, vienlaikus norādām, ka informatīvais ziņojums un tam pievienotais Ministru kabineta lēmuma projekts pašreizējā redakcijā nesniedz pietiekamu un izpildāmu risinājumu faktiskajai situācijai sabiedriskā transporta nozarē.

1. Ziņojumā konstatētajai nepieciešamībai pēc papildu finansējuma neseko pietiekami konkrēts un izpildāms valdības lēmums.

Informatīvajā ziņojumā secināts, ka ar vienreizēju papildu finansējuma piešķiršanu nav iespējams novērst sabiedriskā transporta sistēmā pastāvošās strukturālās finansēšanas problēmas un ka sistēmas stabilai darbībai nepieciešams palielināt valsts budžeta izdevumus vismaz par 15 milj. euro gadā.
Arī Sabiedriskā transporta padome 2026. gada 31. augustā ir atbalstījusi priekšlikumu veikt nepieciešamos pasākumus valsts budžeta bāzes izdevumu palielināšanai par 15 milj. euro.
Tomēr nepieciešamības konstatēšana un informācijas pieņemšana zināšanai pati par sevi nenodrošina finansējuma faktisku piešķiršanu. Ministru kabineta lēmumā nepieciešams ietvert konkrētu, izpildāmu uzdevumu, nosakot nepieciešamā finansējuma apmēru, finansēšanas mehānismu, atbildīgās institūcijas un izpildes termiņu.
Pretējā gadījumā pastāv risks, ka informatīvajā ziņojumā identificētā strukturālā finansējuma problēma arī turpmāk tiks risināta ar ikgadējiem ārkārtas papildu finansējuma pieprasījumiem, nevis ar prognozējamu un ilgtspējīgu finansēšanas modeli.
 
2. Indeksācijas finansējums ir jānodrošina jau 2026. gada izmaksu segšanai.

Ilgtermiņa sabiedriskā transporta pakalpojumu līgumu indeksācijas jautājums nav atliekams uz 2027. gadu. Pašā informatīvajā ziņojumā ir atzīts, ka pašreizējais indeksācijas mehānisms nepietiekami savlaicīgi reaģē uz faktiskajām ekonomiskās situācijas un pakalpojuma izmaksu izmaiņām un ka pakalpojuma cenu pārskatīšanas novēlotība var radīt grūtības līgumu izpildē un pat novest pie pakalpojuma sniegšanas pārtraukšanas.
Ziņojumā vienlaikus norādīts, ka gadījumā, ja lēmums par indeksācijas biežuma maiņu tiek pieņemts jau 2026. gadā, papildu izdevumu pieaugums būtu 2 251 041 euro. Tomēr šis finansējums nav iekļauts ziņojumā aprēķinātajā 9 854 232 euro papildu finansējuma nepieciešamībā.
Nav pietiekami indeksācijas finansēšanai paredzēt tikai iespēju izmantot iepriekšējos periodos izveidojušās dotāciju pārmaksas. Ministru kabineta lēmumā nepieciešams skaidri paredzēt, ka ilgtermiņa līgumu indeksācija tiek īstenota jau attiecībā uz 2026. gada izmaksām un ka tās piemērošanai nepieciešamais finansējums tiek nodrošināts pilnā apmērā, nepieciešamības gadījumā paredzot papildu valsts budžeta finansējumu.
Tādējādi ir skaidri jānošķir:
- 9 854 232 euro finansējuma iztrūkums, kas nepieciešams jau pasūtītā sabiedriskā transporta pakalpojuma nodrošināšanai 2026. gadā;
- papildu finansējums ilgtermiņa līgumu indeksācijas piemērošanai un 2026. gada izmaksu pieauguma segšanai;
- vismaz 15 milj. euro ikgadējs valsts budžeta bāzes finansējuma palielinājums no 2027. gada, lai turpmāk nodrošinātu gan uzņemto saistību izpildi, gan regulāru līgumcenu indeksāciju.

3. Informatīvais ziņojums nepietiekami atspoguļo faktisko situācijas nopietnību un sabiedriskā transporta pakalpojumu pārtraukšanas risku.

Informatīvajā ziņojumā faktiskā situācija nozarē raksturota pārāk piesardzīgi, galvenokārt, norādot uz iespējamiem apgrozāmo līdzekļu trūkuma un līgumu izpildes riskiem. Tomēr situācija nozarē liecina, ka šie riski vairs nav tikai teorētiski. Reģionālie pasažieru pārvadātāji ir publiski paziņojuši par gatavību protesta akcijas ietvaros pārtraukt valsts pasūtītā sabiedriskā transporta pakalpojuma sniegšanu, argumentējot to ar ilgstoši neatrisināto ilgtermiņa līgumu indeksācijas jautājumu un būtisko faktiskā izmaksu līmeņa neatbilstību līgumcenām.
Arī VSIA “Autotransporta direkcija”, lai gan neatbalsta protesta akciju kā problēmas risināšanas veidu, ir atzinusi nepieciešamību risināt pārvadātāju norādītos finansējuma un ilgtermiņa līgumu indeksācijas jautājumus. Šādā situācijā informatīvajā ziņojumā būtu nepārprotami jānorāda, ka savlaicīga finansējuma un indeksācijas risinājuma nepieņemšana rada reālu risku sabiedriskā transporta pakalpojumu nepārtrauktībai.
 
4. Pašvaldībām sabiedriskā transporta nepārtrauktība ir būtisks iedzīvotājiem nepieciešamo pakalpojumu pieejamības jautājums.

No pašvaldību viedokļa šis jautājums nav vērtējams tikai kā pārvadātāju finansiālās stabilitātes vai komercdarbības jautājums.
Reģionālais sabiedriskais transports nodrošina iedzīvotājiem iespēju nokļūt darbavietās, izglītības un ārstniecības iestādēs, kā arī saņemt valsts un pašvaldības pakalpojumus. Daudzās teritorijās sabiedriskajam transportam nav līdzvērtīgas alternatīvas.
Pakalpojuma pārtraukumi, atsevišķu reisu neizpilde vai maršrutu tīkla būtiska samazināšana tieši ietekmētu iedzīvotāju mobilitāti, darba tirgus pieejamību, reģionu sasniedzamību un teritoriju sociālekonomisko attīstību.
Turklāt valsts finansējuma nepietiekamības izraisīta reisu samazināšana radītu papildu spiedienu uz pašvaldībām meklēt alternatīvus mobilitātes risinājumus funkcijai, kuras nodrošināšana reģionālās nozīmes maršrutos ir valsts atbildība.
Tādēļ maršrutu tīkla optimizācija ir nošķirama no pakalpojuma apjoma samazināšanas nepietiekama valsts finansējuma dēļ. Maršrutu tīkla izmaiņām jābūt pamatotām ar pasažieru pieprasījumu, mobilitātes vajadzībām un transporta sistēmas efektivitāti, nevis nepieciešamību pielāgot valsts pasūtījuma apjomu nepietiekamam budžeta finansējumam.
 
5. Nepieciešams sistēmisks un prognozējams finansēšanas modelis.

Ilgtermiņa sabiedriskā transporta pakalpojumu līgumos nav ilgtspējīgi saglabāt situāciju, kurā būtiskas degvielas, darba samaksas un citu pakalpojuma izmaksu izmaiņas līgumcenā tiek atspoguļotas ar vairāku gadu nobīdi.
Regulārai līgumcenu indeksācijai vienlaikus jābūt nodrošinātai ar atbilstošu valsts budžeta finansējumu. Pretējā gadījumā pat tiesiski paredzēta iespēja indeksēt līgumcenu faktiski nav īstenojama.
Indeksācijas mehānismam jābūt piemērotam jau 2026. gada izmaksu segšanai, savukārt no 2027. gada finansējums ikgadējai līgumcenu indeksācijai jāparedz valsts budžeta bāzē, nevis katru gadu jārisina kā atsevišķs ārkārtas finansējuma jautājums.
Nav pietiekami tikai informatīvajā ziņojumā konstatēt nepieciešamību pēc papildu finansējuma un turpmākas rīcības, identificētajām problēmām ir jāseko konkrētam un izpildāmam Ministru kabineta lēmumam par finansējuma nodrošināšanu. Indeksācijai un tam nepieciešamajam finansējumam jāattiecas jau uz 2026. gada izmaksām, savukārt no 2027. gada tam jākļūst par pastāvīgu un prognozējami finansētu valsts budžeta sastāvdaļu. 


Ņemot vērā minēto, priekšlikums precizēt informatīvo ziņojumu un Ministru kabineta lēmuma projektu, paredzot un papildinot:
1. nodrošināt 2026. gadā informatīvajā ziņojumā aprēķināto papildu finansējumu 9 854 232 euro apmērā sabiedriskā transporta pakalpojumu nepārtrauktai nodrošināšanai, nosakot konkrētu tā piešķiršanas mehānismu un termiņu;

2. nodrošināt atsevišķu finansējumu ilgtermiņa sabiedriskā transporta pakalpojumu līgumu indeksācijas piemērošanai jau attiecībā uz 2026. gada izmaksām, paredzot nepieciešamo finansējumu pilnā apmērā un, ja nepieciešams, tā piešķiršanai izmantojot valsts budžeta programmu “Līdzekļi neparedzētiem gadījumiem” vai citu konkrēti noteiktu finansējuma avotu;

3. uzdot Satiksmes ministrijai un VSIA “Autotransporta direkcija” veikt nepieciešamās darbības, lai ilgtermiņa sabiedriskā transporta pakalpojumu līgumu indeksācijas mehānisms tiktu piemērots jau 2026. gada izmaksu pieauguma segšanai un turpmāk līgumcenu indeksācija tiktu veikta regulāri;

4. uzdot Satiksmes ministrijai sadarbībā ar Finanšu ministriju, sagatavojot valsts budžeta projektu 2027. gadam un vidēja termiņa budžeta ietvaru, paredzēt valsts budžeta bāzes finansējuma palielinājumu sabiedriskā transporta pakalpojumu nodrošināšanai vismaz par 15 000 000 euro gadā, tostarp nodrošinot ikgadējai līgumcenu indeksācijai nepieciešamo finansējumu;

5. papildināt informatīvo ziņojumu ar atbilstošu faktiskās situācijas un risku novērtējumu, skaidri norādot, ka savlaicīga finansējuma un indeksācijas risinājuma nepieņemšana rada reālu risku sabiedriskā transporta pakalpojumu nepārtrauktībai, iedzīvotāju mobilitātei un reģionu sasniedzamībai.
 
Piedāvātā redakcija
-
	Nav ņemts vērā
Priekšlikums ņemts vērā daļēji.
Priekšlikumā ietvertie apsvērumi par papildu finansējuma nepieciešamību, ilgtermiņa līgumu indeksācijas jautājumiem, sabiedriskā transporta pakalpojumu nepārtrauktības riskiem, kā arī nepieciešamību stiprināt finansēšanas modeļa ilgtspēju ir atspoguļoti informatīvajā ziņojumā. Tāpat ziņojumā norādīta nepieciešamība turpmāk vērtēt papildu finansējuma nodrošināšanas iespējas, indeksācijas risinājumus un valsts budžeta bāzes finansējuma pietiekamību valsts budžeta sagatavošanas procesā.
 
	Informatīvais ziņojums
-

	6.
	Informatīvais ziņojums
Informatīvais ziņojums "Par nepieciešamo papildu finansējumu sabiedriskā transporta pakalpojumu sniegšanai 2026. gadā"
	Priekšlikums (LLPA - 09.09.2026.)

